google/wiki40b huggingface dataset:
यदुनाथ सरकार

यदुनाथ सरकार (बांग्ला में उच्चारण, 'जदुनाथ सरकार') (1870 - 1958) भारत के एक प्रसिद्ध इतिहासकार थे। भारतीय मुगलकाल के इतिहास-लेखन के क्षेत्र में उनका अकादमिक योगदान अप्रतिम है|

जीवनी

जदुनाथ सरकार का जन्म 10 दिसम्बर 1870 को राजशाही (अब बांग्लादेश में) से 80 मील उत्तर-पूर्व करछमरिया गाँव के एक धनाढ्य कायस्थ घराने में हुआ। शिक्षा राजशाही और कलकत्ते में हुई। 1892 में एम. ए. की परीक्षा अंग्रेजी साहित्य में प्रेसीडेंसी कालेज से प्रथम श्रेणी में पास की और न केवल सर्वप्रथम रहे, किंतु अपने प्राप्त अंकों द्वारा एक नया रेकार्ड स्थापित किया। रिपन कालेज और विद्यासागर कालेज में अंग्रेजी के प्राध्यापक का कार्य करने के पश्चात् 1898 में प्रांतीय शिक्षा सेवा में चुन लिए गए और कलकत्ता, पटना तथा उत्कल में क्रमश: अँग्रेजी साहित्य व इतिहास विभाग के अध्यक्ष रहे। सबसे लंबा काल पटना में (1902-1917, 1923-1926) व्यतीत किया और वहीं से 1926 में अवकाश ग्रहण किया। 1917 में उनकी नियुक्ति काशी हिंदू विश्वविद्यालय में इतिहास विभाग के अध्यक्ष के पद पर हुई, किंतु अगले साल किन्हीं कारणों से उसे छोड़ कर रेवेंशा कालेज, उत्कल चले गए। निदान 1919 में ब्रिटिश सरकार ने इनकी योग्यता पहिचानी और भारतीय शिक्षासेवा में इनकी नियुक्ति की। अवकाश ग्रहण करने के बाद दो साल के लिए कलकत्ता विश्वविद्यालय के अवैतनिक उपकुलपति रहे। 1923 में ब्रिटिश सरकार ने उन्हें सी. आई. ई. और 1929 में "सर" की पदवी प्रदान की। 1941 तक उन्होंने दार्जिलिंग और तत्पश्चात् कलकत्ता को अपना निवासस्थान बनाया, जहाँ 1958 में उनकी मृत्यु हो गई।

आलोचना

जदुनाथ को प्राय: ब्रिटिश-राज का समर्थक माना जाता है। यह विचार और दृढ़ हो गया जब उन्हें 'सर' की अंग्रेज़ों से उपाधि मिली। उन्होने अंग्रेज़ों की बहुत प्रशंसा की है। उनका विचार था कि अंग्रेज़ों के कारण ही भारत में प्रगति आयी।
यज्ञपुरुष

भगवान यज्ञ विष्णु के अवतार हैं। इनका जन्म स्वायम्भूव मनु के रक्षणार्थ हुआ।

परिचय

भगवान ब्रह्मा के वाम तथा दक्षिण से पुरुष तथा स्त्री की मानसी सृष्टि हुई जिसमें से एक प्रथम मनु स्वायम्भूव मनु तथा शतरूपा हुईं। इनके १० पुत्र तथा आकूति, देवहूति, तथा प्रसूति नामक कन्याएँ हुईं। आकूति का विवाह रुचि नामक प्रजापति से हुआ जिनसे भगवान यज्ञ तथा माता दक्षिणा प्रकट हुए। इन दोनो का परस्पर विवाह हुआ। क्योंकि ये दोनो अयोनिज थे अतः इनका भाई बहन होते हुए भी विवाह शास्त्रसम्मत था। इनके पुत्र याम आदि हुए।
खालिशपुर थाना

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

खालिशपुर उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
बा. भो.शास्त्री

बा॰ भो॰ शास्त्री महानुभाव साहित्यात के ज्येष्ठ कवि , लेखक तथा प्रवचनकार हैं।
गूगल नेक्सस

गूगल नेक्सस एंड्रॉयड ऑपरेटिंग सिस्टम पर चलने वाले उपभोक्ता इलेक्ट्रॉनिक उपकरणों की एक शृंखला है। गूगल इन उपकरणों के डिजाइन, विकास, विपणन और समर्थन का प्रबंधन करता है, लेकिन कुछ विकास और सभी विनिर्माण मूल उपकरण निर्माता (OEMs) की भागीदारी से बाहर किया जाता है। गूगल नेक्सस 6P इस शृंखला का नवीनतम स्मार्टफ़ोन है हालाँकि इसमें टैबलेट भी जारी किए जाते हैं।
चतुर्थ कल्प

विस्तार

इस कल्प के शैलसमूहों का विस्तार मुख्य रूप से उत्तरी गोलार्ध में मिलता है। इन सभी जगहों में तृतीय समुद्री निक्षेप, हिमनदज निक्षेप, पीली मिट्टी और नदीय निक्षेपों के ही शैलसमूह मिलते हैं।

चतुर्थ कल्प की विशेषताएँ और भौमिकीय इतिहास

इस कल्प की विशेषताओं में हिमनदीय जलवायु और मानवीय विकास मुख्य रूप से आते हैं। इस समय ताप कम होने के कारण समस्त उत्तरी गोलार्ध बरफ से ढक गया था। इसके प्रमाणस्वरूप यूरोप, एशिया तथा उत्तरी अमरीका में अनेक हिमनदों के अस्तितव के संकेत मिलते हैं। भारत में यद्यपि हिमनदों के होने का कोई सीधा प्रमाण नहीं मिलता, तथापि ऐसे निष्कर्षीय प्रमाण मिलते हैं जिनके आधार पर यह कहा जा सकता है कि यहाँ की जलवायु भी अतिशीतोष्ण हो गई थी। भारत के उत्तरी भाग में इन हिमनदों के अस्तित्व के कोई स्पष्ट प्रमाण मिलते हैं, किंतु दक्षिणी प्रायद्वीप में हिमनदों के अस्तित्व का कोई स्पष्ट प्रमाण नहीं मिलता। दक्षिणी प्रायद्वीप में अब भी ऊँची पहाड़ियों पर, जिनमें नीलगिरि, शेवराय, पलनीस और बिहार प्रदेश की पारसनाथ की पहाड़ियाँ हैं, ऐसे जीवजंतु और वनस्पतियाँ मिलती हैं जो आजकल भारत के उत्तरी प्रदेशों (कश्मीर, गढ़वाल इत्यादि) में ही सीमित हैं। विद्वानों का मत है कि शीतोष्ण जलवायु में रहनेवाले ये जीवजंतु किसी भी प्रकार से राजस्थान की गरम और रेतीली जलवायु से होकर इन पहाड़ियों पर नहीं पहुँच सकते थे। अत: उनके आगमन का समय चतुर्थ कल्प की हिमनदीय अवधि ही हो सकती है, जब राजस्थान की जलवायु शीतोष्ण थी ओर इस प्रदेश का कुछ भाग कहीं कहीं बरफ से ढका हुआ था।

भारत में चतुर्थ कल्प के निक्षेप

चतुर्थ कल्प में भारत में पाए जानेवाले निक्षेपों में कश्मीर के हिमनदीय निक्षेप, जो वहाँ करेवा के नाम से विख्यात हैं, मुख्य हैं। इसके अतिरिक्त उच्च (अपर) सतलज और नर्मदाताप्ती की तलहटी मिट्टी, राजस्थान के रेत के पहाड़, पोटवार प्रदेश के निक्षेप, जो हिमनदों के गलने से लाई हुई मिट्टी और कंकड़ से बने हैं, पंजाब एवं सिंध की पीली मिट्टी और भारत के पूर्वी किनारे पर की मिट्टी भी इसी युग में निक्षिप्त हुई थी। इस प्रकार पूर्व कैंब्रियन के बाद इसी कल्प के निक्षेपों का विस्तार आता है।
बहुगव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
नाड़ीमर्दन क्रिया

नाड़ीमर्दन क्रिया (न्यूरोफीडबैक या न्यूरोपैथी) एक प्रकार का जैवपुनर्भरण (बायोफीडबैक) है जो मस्तिष्क के कार्यों को स्वयं नियन्त्रित करने के लिये प्रशिक्षित करने में सहायक होता है। इसमें प्रायः ईईजी का उपयोग करके मस्तिष्क के अन्दर हो रहे क्रियाकलापों को साक्षात (रीयल टाइम में) देखा जाता है और इसे देखते हुए उसे सुधारने का प्रयास किया जाता है।
नसीम मिर्ज़ा चंगेज़ी

प्रारंभिक जीवन और शिक्षा

2016 में, नसीम मिर्जा चेंज़ी ने 106 वर्ष का होने का दावा किया था।  नसीम मिर्जा चेंज़ी मुगल सम्राट शाहजहां के समय से पुरानी दिल्ली में अपने परिवार की जड़ों का पता लगाते हैं जिन्होंने आगरा से अपनी राजधानी को 'पुरानी दिल्ली' क्षेत्र में स्थानांतरित करने का फैसला किया था और 1628 से 1658 तक भारत पर शासन किया था। 'पुरानी दिल्ली' को तब शाहजहानाबाद के नाम से जाना जाता था। मिर्जा नसीम कहते हैं कि उनके पूर्वजों और परिवार अब कई पीढ़ियों के लिए क्षेत्र में रह रहे हैं। वह ऐतिहासिक ' एंग्लो अरबी कॉलेज में शिक्षित थे जिसे अब जाकिर हुसैन दिल्ली कॉलेज कहा जाता है। वर्षों से, उन्होंने उर्दू भाषा और फारसी भाषा में बड़ी संख्या में किताबें एकत्र की हैं।

पारिवारिक जीवन

2016 में, वह अभी भी अपनी 90 वर्षीय पत्नी अम्ना खानुम और पुरानी दिल्ली क्षेत्र में 60 वर्षीय बेटे मिर्जा सिकंदर बेग चंगेजी के साथ रह रहे थे। उनकी पत्नी और बेटे दोनों ने उनका खूब खयाल रखा। उनके सबसे छोटे बेटे मिर्जा तारिक बेग कराची, पाकिस्तान में रहते हैं। श्री चंगेजी की सात बेटियां और दो बेटे थे। उनमें से कई अभी भी पुरानी दिल्ली क्षेत्र में रहते हैं। उनके पास कुल 20 पोते थे।

भगत सिंह के साथ एसोसिएशन

उन्होंने 1929 में क्रांतिकारी स्वतंत्रता सेनानी भगत सिंह से मुलाकात की। एक कांग्रेस नेता ने उन्हें देखने के लिए भगत सिंह को भेजा था। भगत सिंह ने उन्हें केंद्रीय विधान सभा पर बम लगाने के अपने इरादे से कहा और छिपाने के लिए 'सुरक्षित घर' खोजने में उनकी मदद मांगी। उन्होंने भगत सिंह की मदद की और फिर खुद को ख़तरा होने की वजह से नसीम स्वयं ग्वालियर में छिपने के लिए गए और भगत सिंग ने अंततः अपना मिशन पूरा किया।

स्मारक बस्ट का अनावरण

मार्च 2016 में, दिल्ली के मुख्यमंत्री अरविंद केजरीवाल ने दिल्ली विधानसभा में प्रसिद्ध शहीदों के तीन चित्रों का अनावरण किया जिन्होंने भारतीय स्वतंत्रता आंदोलन - भगत सिंह, जय राजगुरु और सुखदेव के साथ क्रांती मे अपना जीवन दिया। आधिकारिक समारोह में सभा को संबोधित करने के लिए नसीम मिर्जा चंगेजी का चयन किया गया था। उन्होंने टिप्पणी की कि शहीद भगत सिंह भारत में सभी धर्मों और संप्रदायों को एकता में एक साथ रहने के लिए चाहते थे।  भारतीय स्वतंत्रता संग्राम की क्रांती में सभी लोगों ने बढ चढ कर हिस्सा लिया अपने प्राणों का बलिदान दिया था।

विरासत

अपने जीवनकाल में नसीम चंगेज़ी ने दावा किया कि भारतीय और विश्व इतिहास में कई घटनाएं देखी गई हैं - पहला विश्व युद्ध,  जालियांवाला बाग़ नरसंहार, सत्याग्रह (अहिंसक प्रतिरोध), खिलाफत आंदोलन, नई दिल्ली का निर्माण, द्वितीय विश्व युद्ध, भारत छोड़ो आंदोलन और अंत में भारत की आजादी  कुछ लोगों ने उन्हें 'भारत का जीवित विश्वकोश' कहा है।  इनके बारे में दुनिया को उस वक्त पता चला जब उनकी जीवन कहानी कई समाचार पत्रों द्वारा कवर की गई है और इसमें कई टीवी वृत्तचित्रियां बनाई गई हैं।
रूह अफ़ज़ा

इतिहास

1906 में, यूनानी हर्बल चिकित्सा के एक चिकित्सक हकीम अब्दुल मजीद ने पुरानी दिल्ली में अपने क्लिनिक की स्थापना की। अगले वर्ष, उन्होंने पुरानी दिल्ली में लाल कुआं में एक स्थापना से रोह अफजा का शुभारंभ किया। 1947 में भारत के विभाजन के बाद बड़े बेटे के रहने के बाद, छोटा बेटा पाकिस्तान चले गए और कराची के दो कमरों से एक अलग हमदर्द की शुरुआत की। .
2010 में, शेफ नीता मेहता को हम्मर्ड लैबोरेटरीज ने अपने सभी सीज़न ग्रीष्मकालीन पेय के लिए रोह अफजा के लिए नया मॉकटेल और मिठाई व्यंजन बनाने के लिए तैयार किया, जिसका उपयोग एक नए विपणन अभियान में किया गया था।
ऍडम हार्डी

ऍडम हार्डी (१६ अक्टूबर १९५३) वास्तुकार और स्थापत्य इतिहासकार हैं, और वेल्श स्कूल ऑफ आर्किटेक्चर, कार्डिफ़ विश्वविद्यालय में एशियाई वास्तुकला के प्राध्यापक हैं। वह "प्रसाद" नामक केंद्र के निदेशक हैं जो कि दक्षिण एशियाई कला और वास्तुकला में अनुसंधान और अभ्यास का केंद्र हैं।
उनका शोध मुख्यतः दक्षिण एशिया में वास्तुकला के इतिहास में है, खासकर भारतीय मन्दिर वास्तुकला जिसमे बौद्ध, हिंदू और जैन मन्दिरों का समावेश हैं।
रमादा एशिया-प्रशांत

रमादा एशिया-प्रशांत, रमादा अंतरराष्ट्रीय होटल श्रृंखला की क्षेत्रीय शाखा है जो विंडहम होटल समूह द्वारा संचालित होता हैं। विंडहम होटल समूह विश्व भर में संपत्ति प्रबंधन सेवाएं प्रदान करता है।
रमादा एशिया प्रशांत नेटवर्क समूह की शुरुआत, गुआंगज़ौ, चीन में वर्ष 1991 एक होटल के साथ शुरू हुआ जिसका नाम रमादा पर्ल गुआंगज़ौ था। तब से यह समूह 12 देशों में 79 होटल खोल चूका हैं। अगले कुछ वर्षों के भीतर एशिया-प्रशांत क्षेत्र के लिए इसने कई होटल खोलने की योजना बनाई है।

सिंगापुर

विंडहम होटल समूह ने हाल ही में सिंगापुर के होटल और आवास बाजार में प्रवेश करने की घोषणा की इस सम्पति के खुलने की उम्मीद 2014 में खुलने की उम्मीद हैं 391-रूम वाला रमादा सिंगापुर, बलेस्टिेर पार्क क्षेत्र में स्थित है। यह सिंगापुर में पहली रमादा अंतर्राष्ट्रीय संपत्ति होगी।

चीन

फरवरी 2010 में, विंडहम होटल समूह ने चीन में अपने विस्तार की घोषणा चार अतिरिक्त होटल के विकास के साथ की इस तरह चीन में रमादा की कुल 39 सम्पत्तियां हो जाएँगी।

भारत

इस समूह का भारत में भी भारत में अपनी उपस्थिति का विस्तार करने की योजना है फिलहाल देश में इसके कुल १४ सम्पत्तियां हैं।
महाभारत दीर्घा, कुरुक्षेत्र

महाभारत दीर्घा कुरुक्षेत्र मे बननेवाला एक दीर्घा (कला दालान) है। महाभारत भारतीय इतिहास में एवं विश्व में लड़ा गया सबसे बड़ा युद्ध था। इसका वर्णन ग्रन्थों और लेखों में तो मिलता ही है, किन्तु अब हरियाणा के कुरुक्षेत्र में महाभारत दीर्घा का निर्माण हो रहा है, जहां महाभारत से संबंधित चित्र, ग्रन्थ, प्रदर्शनी, संग्रहालय, फिल्म शॊ आदि होंगे। ये दीर्घा महाभारत से जुड़ी अन्य जिज्ञासाओं को शांत करेगी।
इस दीर्घा और संग्रहालय के निदेशक पुरातत्वविद राजेश पुरोहित हैं। उनके अनुसार यह दीर्घा महाभारत के आरंभ और महाभारत ग्रंथ के जन्म जैसे अनेक रहस्यों से पर्दा उठाएगी। दीर्घा निर्माण का उत्तरदायित्व कैलिडोस्कोप इंटरटेनमेंट प्राइवेट लि. को मिला है। इस गैलरी के साथ यहां गीता गैलरी भी होगी, जिसमें कृष्ण-अर्जुन संवादों को सुना जा सकेगा। दीर्घा में भगवान कृष्ण का विराट रूप दर्शकों के लिए विशेष होगा। अज्ञातवास का भी जीवंत दृश्य प्रदर्शित किया जाएगा। इसके साथ ही ये भी पता चल सकेगा कि महाभारत का युद्ध कितने बड़े स्तर पर लड़ा गया था, इसमें किस तरह के हथियारों का प्रयोग हुआ था?
अनाड़ी (1959 फ़िल्म)

संक्षेप

राज कुमार एक ईमानदार, खूबसूरत और समझदार लड़का है, जो एक पेंटर के रूप में अकेले काम करता है। उसकी कमाई इतनी भी नहीं होती है कि वो घर का किराया भी दे सके। एक दिन उसे रास्ते में पैसों से भरा हुआ किसी का बटुवा दिखता है, वो उसके मालिक, रामनाथ को उसे वापस कर देता है। रामनाथ उसकी ईमानदारी देख कर खुश हो जाता है और अपने कार्यालय में उसे क्लर्क की नौकरी दे देता है। उसकी मुलाक़ात रामनाथ के घर काम करने वाली आशा से होती है और दोनों एक दूसरे को प्यार करने लगते हैं। पर ये सब कुछ तब खत्म हो जाता है, जब उसे पता चलता है कि वो असल में आशा नहीं, बल्कि रामनाथ की भांजी, आरती है।
अचानक राज की मकान मालकिन की रामनाथ के कंपनी की दवाई खाने के बाद मौत हो जाती है। पुलिस को पता चलता है कि उसकी मौत जहर की वजह से हुई है। सारा शक राज के ऊपर जाता है और पुलिस उसे पूछताछ के लिए गिरफ्तार कर लेती है। अंत में रामनाथ सारी सच्चाई बता देता है और राज बच जाता है।
उपगुप्त

उपगुप्त एक प्रसिद्ध बौद्ध भिक्षु थे। इन्हें 'अलक्षणक बुद्ध' भी कहा जाता है।
उपगुप्त वाराणसी के गुप्त नामक इत्र विक्रेता के पुत्र थे। १७ वर्ष की अवस्था में संन्यास लेकर इन्होंने योगसाधना की और काम पर विजय प्राप्त करने के उपरांत समाधिकाल में भगवान् बुद्ध के दर्शन किए। मथुरा के समीप नतभक्तिकारण्य में उरुमुंड या रुरुमुंड पर्वत पर इन्हें उपसंपदा हुई और वहीं उपगुप्त विहार नामक बौद्ध धर्म का प्रसिद्ध प्रचारकेंद्र बना। बोधिसत्वावदानकल्पलता में उल्लेख है कि इन्होंने १८ लाख व्यक्तियों को बौद्ध धर्म से दीक्षित किया था। उतत्री बौद्ध परंपरा के अनुसार ये सम्राट अशोक के धार्मिक गुरु थे और इन्होंने ही अशोक को बौद्ध धर्म की दीक्षा दी थी। दिव्यावदान के अनुसार चंपारन, लुंबिनीवन, कपिलवस्तु, सारनाथ, कुशीनगर, श्रावस्ती, जेतवन आदि बौद्ध तीर्थस्थलों की यात्रा के समय उपगुप्त अशोक के साथ थे। उल्लेख मिलते हैं कि पाटलिपुत्र में आयोजित तृतीय बौद्ध संगीति में उपगुप्त भी विद्यमान थे। इन्होंने ही उक्त संगीति का संचालन किया और कथावस्तु की रचना अथवा संपादन किया। संभवत: इसीलिए कुछ विद्वानों में मोग्गलिपुत्त तिस्स तथा उपगुप्त को एक ही मान लिया है, क्योंकि अनेक बौद्ध ग्रंथों में तृतीय संगीति के संचालन एवं कथावस्तु के रचनाकार के रूप में तिस्स का ही नाम मिलता है।
छनछन

सारांश

यह कहानी अहमदाबाद में रहने वाली लड़की छनछन (सनाया ईरानी) की है, वह एक दिन अपनी दोस्त पूर्वी की शादी में जाती है। वहाँ उसकी मुलाक़ात उमाबेन से होती है। छनछन उसे पैसे मांगते हुए देखती है, तो उसे लगता है कि वह दहेज मांग रही है। इस कारण वह उसे बहुत कुछ सुना देती है। इस कारण उमाबेन उससे नफ़रत करने लगती है। छनछन की मुलाक़ात एक दिन उमाबेन के बेटे मानव से होती है। दोनों ही एक दूसरे से नफ़रत करते रहते हैं। बाद में वह दोनों ही एक दूसरे से प्यार करने लगते हैं।
सहूल ताक

सहूल ताक (Sahul Shelf) ऑस्ट्रेलियाई महाद्वीप की महाद्वीपीय ताक (कॉन्टीनेन्टल शेल्फ़) का भाग है जो ऑस्ट्रेलिया के तट से आगे विस्तृत है। यह पश्चिमोत्तर में ऑस्ट्रेलियाई तट से लेकर तिमोर सागर के अधिकांश भाग के नीचे चलता हुआ वहाँ अंत होता है जहाँ तिमोर समुद्री खाई की गहराईयाँ आरम्भ होतीं हैं। उत्तर में यह ऑस्ट्रेलियाई तट से आगे नया गिनी तक पहुँचता है और पूरे आराफ़ूरा सागर के नीचे फैला हुआ है।

पिछले हिमयुग में

आज से लगभग १८,००० वर्ष पूर्व, जब पिछला हिमयुग अपने चरम पर था, समुद्र का बहुत सा जल बर्फ़ में जमा हुआ था और समुद्रतल आज की तुलना में नीचे था। भूवैज्ञानिकों को प्रमाण मिले हैं कि उस समय सहूल ताक समुद्र की सतह से ऊपर धरती के रूप में था और आज का आराफ़ूरा सागर लगभग पूरा-का-पूरा सूखी ज़मीन था।
जीन अगस्टे इन्ग्रेस

जीन अगस्टे इन्ग्रेस (फ्रेंच: [ʒɑnoɡyst dominik ɛ̃ɡʁ]; 29 अगस्त 1780 – 14 जनवरी 1867) फ्रांस के महान चित्रकार हैं। हालाँकि वे अपने आप को 'इतिहास का चित्रकार' कहते थे; इंग्रेस स्वयं के चित्र के लिए विख्यात हैं।
आईना (1977 फ़िल्म)

संक्षेप

हिन्दू ब्राह्मण राम शास्त्री, भारत के एक छोटे से गांव में रहते हैं। उनके परिवार में, सावित्री, पाँच बेटियां और तीन बेटे शामिल हैं। राम प्रार्थनाएं और अंतिम संस्कार करता है और इन्हीं कम कमाई के माध्यम से ही पूरा घर जीवित रहता है। सबसे बड़ी शालिनी नाम से एक बेटी है, जो चुपचाप गांव मुखिया, जगन्नाथ के पुत्र अशोक जे राव के साथ प्यार में पड़ती है। क्योंकि राव खानदान शास्त्री की तुलना में नीची जाति के हैं, अशोक को उसके पिता ने बताया कि वह शालिनी से शादी नहीं कर सकता है। एक दिन, अपने पिता के साथ एक बहस के बाद, वह सेना में शामिल होने के लिए चल देता है। कुछ हफ्ते बाद जगन्नाथ ने एक टेलीग्राम प्राप्त किया कि अशोक अब नहीं रहा। चूँकि राम अधिक कार्य पाने में असमर्थ है, सावित्री पूरे परिवार को जहर देने का प्रयास करती है, लेकिन शालिनी उसे समय पर रोक देती है। उसे नौकरी मिलती है और परिवार को अपने पैरों पर ख़ड़े होने में मदद मिलती है। उसका भाई, गौतम, डॉक्टर बनना चाहता है, इसलिए वह उसकी पढ़ाई की व्यवस्था करती है, जबकि उसकी बहन, पूर्णना, गायिका बनना चाहती है और एक संगीत शिक्षक की व्यवस्था की जाती है। तब शालिनी अपने गांव से पूना यात्रा करती है ताकि वह अपने भाई के मेडिकल कॉलेज में प्रवेश कर सके। शालीनी को एक बड़ी वेतन वृद्धि के लिए प्रस्ताव मिलता है यदि वह राजधानी दिल्ली में चली जाए। वहाँ से वो बहुत पैसा भेजती है ताकि उसके पिता को काम नहीं करना पड़े, और उसके भाई बहन अपने संबंधित अध्ययनों को पूरा कर सकते हैं। तब शालिनी की बहन, गिरजा, एक जवान आदमी, राजू से मिलती है, और दोनों प्यार में पड़ते हैं। गौतम, अब एक डॉक्टर, तहसीलदार की बेटी उषा से प्यार करता है, और उससे शादी करना चाहता है। शालिनी दोनों विवाहों में भाग लेने के लिए घर लौट आती है। विवाह बड़ी धूमधाम और समारोह के साथ होता है और हर कोई शालिनी की प्रशंसा करता है, उसके प्रयासों के बिना, परिवार निराशाजनक होता। अंत में, वह अपने परिवार द्वारा अस्वीकार कर दी गई और उसने वित्तीय सहायता के लिए जो भी किया वह उसके प्रयासों की सराहना नहीं करता। और जब हर किसी ने उसे त्याग दिया, अशोक ने उसे स्वीकार कर लिया और उसके पिता और शालिनी की मां के आशीर्वाद से शादी की।
ओखोटस्क धारा

ओखोटस्क धारा, प्रशान्त महासागर की एक प्रमुख सागरीय धारा हैं।
प्रेमा माथुर

प्रेमा माथुर

प्रेमा माथुर दुनिया की पहली महिला वाणिज्यिक पायलट हैं (डेक्कन एयरवेज, हैदराबाद| उन्होंने 1947 में उसकी कमर्शियल पायलट का लाइसेंस प्राप्त किया।  1949 में प्रेमा माथुर ने राष्ट्रीय एयर रेस जीता।
मणियों का जूता

अश्वघोष द्वारा रचित प्रसिद्ध बाल कविताएँ।
बरार

बरार कपास उत्पादक क्षेत्र, पूर्वी-मध्य महाराष्ट्र राज्य, के पश्चिमी भारत, में है। यह क्षेत्र पुर्णा नदी बेसिन के साथ-साथ लगभग 320 किमी पूर्व-पश्चिम दिशा की ओर फैला हुआ है। समुद्र तल से इसकी ऊँचाई 200 से 500 मीटर है। बरार उत्तर में गाविलगढ़ की पहाड़ियों (मेलघाट) से और दक्षिण में अजंता पर्वतश्रेणी से घिरा हुआ है।

इतिहास

ऐतिहासिक तौर पर बरार एक अपरिभाषित सीमा क्षेत्र वाले प्रांत का नाम था, जिसका प्रशासनिक महत्त्व समाप्त हो चुका है, क्योंकि विदर्भ शब्द ने इसका स्थान ले लिया है। वैसे यह नाम काफ़ी विस्तृत क्षेत्र के लिए प्रयुक्त होता है, जिसमें नागपुर के मैदानी एवं महाराष्ट्र के सुदूर पूर्वी हिस्से सम्मिलित हैं। 13वीं शताब्दी में मुस्लिम सेनाओं के आक्रमण के बाद बरार एक स्पष्ट राजनीतिक इकाई के रूप में उभरा था। मुस्लिम साम्राज्य के बिखरने तक यह अनेक मुस्लिम राज्यों का हिस्सा रहा और उसके बाद हैदराबाद के निज़ाम के अधीन हो गया। 1853 में यह ब्रिटिश नियंत्रण में आया और 1948 में प्रांत के रूप में इसका अस्तित्व समाप्त कर दिया गया। अमरावती और अकोला इसके मुख्य शहर हैं। बुलधाना-यवतमाल पठार पर बरार का सुदूर दक्षिणी इलाक़ा पुर्णा नदी बेसिक की तुलना में कम विकसित है।

कृषि और खनिज

यह क्षेत्र मुख्य रूप से कृषि पर निर्भर करता है, जिसके आधे मूभाग पर नक़दी फ़सलों (कपास और तिलहन) की उपज होती है। लगभग सभी उद्योग इन फ़सलों के प्रसंस्करण पर निर्भर करते हैं।
द सेकेंड सेक्स

इतिहास

द सेकेंड सेक्स असल में Les temps modernes के शीर्षक से लिखी गयी थी, जो जून १९४९ में छापी गयी थी। इस किताब का दूसरा भाग पहले भाग के छपने के कुछ महीनो बाद प्रकाशित हुआ था। होवार्ड पर्श्ले के द्वारा अंग्रजी में अनुवाद के तुरंत बाद ही दोनों भाग अमेरिका में जल्द ही प्रकाशित की गयी थी। होवार्ड पर अनुवाद करने का प्रस्ताव अल्फ्रेड नोफ की पत्नी, ब्लांच नोफ न रखा था। चुंकि होवार्ड को फ्रेंच बहुत कम समझ आती थी और दर्शन-ज्ञान में उनकी कोई रूचि अथवा समझ न होने के कारण उन्होंने काफी हद तक अनुवाद का काम गलत किया था। वे स्मिथ कॉलेज में जीव विज्ञान पढ़ाते थे। काफी सालों बाद, २००९ में, असल प्रकाशित फ्रेंच पुस्तक की साठवीं सालगिरह के अवसर पर, दोनों भागो की एक दूसरी अनुवादित पुस्तक प्रकाशित की गयी थी।
बेऔविओर ने अपनी विचारधारा दो अलग औरतों से प्रत्याशित की थी, एरिका जोंग और गेर्मैन ग्रीर, जो स्त्रियों के अहिकारो पर समर्थन करती थीं। “नारी: मिथक या सत्य” एक ऐसा अध्याय है, जहाँ लेखिका बेऔविओर कहती हैं कि किस तरह पुरुष ने समाज में महीला को “दुसरे” का दर्जा दिया हैं। वे कहती हैं कि पुरुष ने नारी के चारो ओर झूठे नियम ओर क़ानून बनाकर उन्हें इस आश्वाशन में रखा हैं कि उनकी जगह पुरुष श्रेष्ठ हैं। लेखिका का मानना था की ऐसा करके पुरुष ने स्त्रियों की परेशानियों को समझने से हाथ धो लिए थे और उन के झूठे ढकोसलों ने स्त्रियों को समाज में हमेशा उनके नीचे बाँध के रखने में उनकी सहायता की हैं। बेऔवोइर का मानना हैं कि ऐसा ही दबाव समज के दुसरे भागो में भी देखा गया है, उदाहरण के लिए, समाज में रंग, जाती, एवं धर्मं को लेकर कट्टर व छोटी सोच वाले पाखंडी लोगों ने कई झगड़े व भेद-भाव फेलाया है। पर उनका मानना है कि सस्त्री जाती को जितना समाज के इतिहास में दबाया गया है, वैसा किसी धर्म व जाती को नहीं दबाया गया हैं। नारी को अपने से नीचे रखकर पाखंडी पुरुषों न समाज में अपना ऊंचा स्थान बनाये रखा हैं। अपनी पुस्तक में बेऔवोइर ने ऐसे ही कई विचारों को उजागर की है, जो समाज की रीत अथवा नियमों को चुनौती देती हैं। उन्होंने कहा हैं कि स्त्रियों को कमज़ोर एवं शारीरिक व मानसिक रूप से असामान्य माना गया है और इसी कारणवश स्त्रियों को कही भी उचित अवसर नहीं मिला हैं। नारी को हमेशा यह आश्वासन दिया गया हैं कि वे कमज़ोर हैं और उन्हें स्थिर व सामान्य रहने के लिए पुरुषो के मार्ग-दर्शन पर चलना चाहिए।

महत्व

द सेकेंड सेक्स के प्रकाशित होने से पहले नारी अस्तित्ववाद के विषय में फ्रांस में कभी कोई भी विचार विमर्श नहीं हुए थे और स्त्रियों को कभी भी समाज के कानूनों से कोई शिकायत नहीं थीं। परन्तु बउआर ने विचार धरा बदल डाली। उनका नारी व पुरुस्ज्ह जाती की समाज में समानता दो मुद्दों की तरफ ध्यान खींचता हैं: एक, कि किस तरह शारीरिक असामान्यता पुरूषों को नारी से ऊपर व बढ़कर होने का कारण बन गयी हैं। दूसरा यह कि किस तरह शारीरिक असामान्यताओं पर बहस व सोच-विचार करने से यह पता चलता है कि शारीरिक असामान्यता असल में प्रकृति की क्रिया है और इसमें पुरुषो का कोई हाथ नहीं। अतः, शारीरिक असामान्यता को पुरुषो ओर नारी में सामाजिक असमान्यता करने का कारण व्यर्थ एवं मूर्ख हैं। यहाँ बेऔवोइर प्लेटो के विचार धरा को नकारते हुए कहती है कि किसी व्यक्ति का लिंग एक घटना है जिसपर उस व्यक्ति का कोई जोर नहीं होता हैं। इसलिए, पुरुषो और नारियो में कोई भेद भाव नहीं करना चाहिए। 
नारी अस्तित्व के लिए बेऔवोइर ने कई योगदान किये हैं, परन्तु फिर भी कभी बेऔवोइर ने स्वयं को एक कट्टर स्त्री अधिकारवादी नहीं कहा। परन्तु १९६० और १९७० के स्त्री अधिकारवादी मोर्चो के बाद १९७२ में बेऔवोइर न अपने आप को एक स्त्री अधिकारवादी घोषित किया था।
अनिल गाँगुली

अनिल गाँगुली (1933 – 15 जनवरी 2016) हिन्दी फ़िल्मों के निर्देशक थे।
पाकिस्तान क्रिकेट टीम का आयरलैंड दौरा

टेस्ट सीरीज

साल 2018 से अब तक 1 मैचों की 1 सीरीज हुई हैं। उसमें आयरलैंड ने कोई सीरीज जीते नही।

वनडे सीरीज

साल 2007 से अब तक 7 मैचों की 5 (उसमें विश्व कप, ट्रॉफी, इतर) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।